MISTOQSIJA BIL-MIKTUB E-2530/07 lill-Kummissjoni (14 ta' Mejju 2007) Suġġett: Il-liġi ta' l-UE dwar kuntratti għal żmien definit f'Malta: kategoriji ta' ħaddiema esklużi B'żieda mat-tweġiba supplimentari tagħha għall-mistoqsija parlamentari tiegħi E‐2624/06, l-awtoritajiet Maltin ħarġu Avviż Legali, aktar kmieni din is-sena, biex b'hekk iġibu l-liġi Maltija dwar kuntratti għal żmien definit taqbel mal-kondizzjonijiet tad-Direttiva rilevanti ta' l-UE. Madankollu, dan l-Avviż Legali jeskludi ċerti kategoriji ta' ħaddiema mill-benefiċċji tal-liġi, l-aktar mid-dritt li jkollhom il-kuntratt għal żmien definit tagħhom mibdul f'kuntratt għal żmien indefinit wara li jkunu għaddew erba' snin. Tista' l-Kummissjoni tgħid jekk dawn l-esklużjonijiet humiex kompatibbli mal-liġi ta' l-UE?
Extracted from 14617180__WQ__E-2007-2530__MT.txt